GiliGold/VAD_KnessetCorpus huggingface dataset:
ניר אורבך:
אני רק אומר שאתה אמרת שהחוכמה זה להגיד לא ולתת תחושה של כן.
ניר אורבך:
אתה אמרת לא, ולא נתת תחושה של כן.
משה אבוטבול:
לא, אגיד לך למה, כי אותי אי אפשר למרוח.
משה אבוטבול:
אני רק אומר לאלה שבאים, העצמאים, תנו להם קצת כבוד לפחות שיפרקו את הכאב כמו שאתה עכשיו נותן לי את האפשרות להביע את זה.
ניר אורבך:
מתי לאחרונה דיברת עם צמרת?
משה אבוטבול:
לפני שלושה ימים.
משה אבוטבול:
ולא רק איתה גם אורן וגם עם הרבה בעלי עסקים מכול המגזרים, אני מאוד מעריך אותם.
ניר אורבך:
כול הכבוד.
ניר אורבך:
חבר הכנסת אבי מעוז ואחרי זה חבר הכנסת קושניר, רצית להתייחס גם.
אבי מעוז:
אני רוצה להגיד כן עם תחושה של לא, בסדר?
אבי מעוז:
תשמע, אני באמת חושב ואני גם מצטרף לחלק מהדברים של חברי, חבר הכנסת משה אבוטבול.
אבי מעוז:
אבל אני חושב שבאמת כדי לרצות את העצמאים, שזה ציבור ענק שבאמת כואב כאב אמתי, ויש תחושה כזאת של ועדה מסוימת.
אבי מעוז:
אני חושב שזה נובע מזה שהם הופיעו שם ושמעו אותם.
אבי מעוז:
אז בתור הצעת פשרה, אני חושב שזה ראוי להידון עוד פעם בוועדת הכלכלה אבל אפשר גם כהצעת פשרה לעשות ועדה משותפת ואפשר לעשות עם שני יושבי-ראש ולזמן דיון גדול ולשמוע אותם, לשמוע את המצוקות שלהם, לשמוע את הכאבים שלהם.
אבי מעוז:
כול המטרה שלנו בהעלאת הנושא הזה לדיון מהיר היא בשביל שנשמע את העצמאים, נשמע את מצוקותיהם.
אבי מעוז:
בסופו של דבר, אנחנו יודעים שיש מי שמקבל את ההחלטות, זה הממשלה, זו האחריות שלה לקבל החלטות.
אבי מעוז:
היא כן רוצה להאריך את המועד, לא רוצה להאריך את המועד – זה בסדר, זה לגיטימי.
אבי מעוז:
אנחנו רק רוצים לייצר את התנאים כדי שהתחושה אצל העצמאים תהיה שבאמת שומעים אותם.
אבי מעוז:
אם אתם רוצים לעשות ועדה משותפת ולקבל את ההצעה הזאת, מבחינתנו זה בסדר גמור.
משה אבוטבול:
אני רק אעיר שאני מצטרף לדבריו וזו יכולה להיות ברירת מחדל מאוד טובה כדי לרצות את כול הצדדים.
ניר אורבך:
חבר הכנסת אלכס קושניר, התייחסותך?
אלכס קושניר:
התייחסותי היא כזאת: קודם כול, אני "רואה" הרבה מאוד גם את חבר הכנסת אבי מעוז וגם את חבר הכנסת אבוטבול אצלי בוועדה.
אלכס קושניר:
הם ממש נמצאים בכל דיון וממש משתתפים בו.
אלכס קושניר:
כמובן שזה לא נכון מה שאני אומר עכשיו.
משה אבוטבול:
לא, אנחנו שומעים בתקשורת.
אלכס קושניר:
הם פשוט לא נמצאים שם ולא יודעים מה קורה בדיונים.
אלכס קושניר:
כרגע, בוועדת הכספים אנחנו מכינים את חוק הפיצוי על אומיקרון.
אלכס קושניר:
ובחוק הזה, חברי האופוזיציה הגישו 350 הסתייגויות ומעכבים אותו ותוקעים אותו למרות שהגענו להסכמות גם עם האופוזיציה על רוב הדברים וגם עם ארגוני העצמאים.
אלכס קושניר:
עכשיו, אני לא יודע איזו תקשורת אתה רואה אבל אם תדבר עם העצמאים אז תראה שהם מקבלים אוזן קשבת בוועדת הכספים.
אלכס קושניר:
כשאתם לוקחים את העצמאים ולוקחים אותם לכלי למשחק פוליטי, זה פשוט לא מתקבל.
משה אבוטבול:
לא קוראים לי אביר קארה, שניצל אותם וזרק אותם.
משה אבוטבול:
אני מדבר על עצמי - -
אלכס קושניר:
אני הקשבתי לך למרות שאמרת פה דברי הבל - -
משה אבוטבול:
אתה לא יכול לקרוא לזה דברי הבל, אולי זה דברי חכמה?
אלכס קושניר:
- - ולא אמרתי מילה אחת ולא קטעתי אותך.
משה אבוטבול:
אתה עוקץ אותי.
משה אבוטבול:
אני מכניס לך, מה חשבת?
אלכס קושניר:
טוב, אני מתנגד לבקשה הזאת.
משה אבוטבול:
אתה מתנגד.
משה אבוטבול:
גם למשותפת אתה מתנגד?
משה אבוטבול:
אין בעיה.
ניר אורבך:
חבר הכנסת אבוטבול, עכשיו הערה שלי: קודם כול, בוועדה הזאת משתדלים לא להתפרץ אחד לדברי השני, כול אחד מקבל זמן לדבר.
משה אבוטבול:
גם כשעוקצים אותך?
אלכס קושניר:
אתה עכשיו עקצת אותי.
אלכס קושניר:
חצי שעה עקצת אותי.
משה אבוטבול:
תענה עניינית.
משה אבוטבול:
אתם הרי ממשלת שינוי, תענה אחרת.
ניר אורבך:
חבר הכנסת אבוטבול, אתה משדר פה תוקפנות, בסדר?
משה אבוטבול:
תוקפנות?
משה אבוטבול:
אולי זה התגוננות מול התוקפנות שלכם?
אלכס קושניר:
אני לא פסיכולוג - - -
משה אבוטבול:
תלך למחוזי, תשמע שזאת ההתגוננות מרוב המכות שאתם נותנים לנו.
משה אבוטבול:
בתוך האופוזיציה חוטפים הרבה מכות.
ניר אורבך:
חבר הכנסת אבוטבול, הפעם אני לא אגרר ל...
אבי מעוז:
אני יכול להגיב על מה שאמר חבר הכנסת אלכס קושניר?
אבי מעוז:
אני לא - - - שלמעלה מ-10 ועדות בכנסת, כידוע לך.
אבי מעוז:
אני בכוונה לא משתתף בוועדת הכספים ואני לא נכנס לוועדת הכספים גם כחלק מהחרם שהאופוזיציה עושה.
אבי מעוז:
כידוע, אנחנו רצינו - - -
אלכס קושניר:
אני רק קוטע אותך - -
ניר אורבך:
חבר הכנסת אבוטבול, תן לי לנהל את הוועדה.
משה אבוטבול:
בשמחה, בשמחה.
אלכס קושניר:
יש לי רק שאלה אחת לאבי: אבי, אתה אמרת שהפריסה שניתנה היום היא עד מתי?
אבי מעוז:
30 ביוני, סוף החודש הזה.
אלכס קושניר:
סוף החודש הזה.
אלכס קושניר:
אז אתה רואה עד כמה חברי הכנסת שמגישים את ההצעות שלהם לדיון מהיר, אלה ספציפית, לא מעודכנים?
אלכס קושניר:
הפריסה היא לסוף יוני 23.
אבי מעוז:
זה לא פריסה, הם מתחילים - -
אלכס קושניר:
אפשר להגיע להסדר עד סוף החודש הזה אבל הפריסה היא עד אמצע שנת 23.
אבי מעוז:
לא, אבל אני לא דיברתי על הפריסה.
אלכס קושניר:
בסדר, תבואו אלי לדיון ונדון בזה.
אבי מעוז:
אני לא דיברתי על הפריסה, אני דיברתי על הצורך שלהם להיכנס להסדר - -
קריאות:
משחק פוליטי - - -
משה אבוטבול:
רגע, מה אתם עכשיו, צדיקים אתם?
משה אבוטבול:
כשאנחנו מבקשים זה פוליטיקה, כשהם מדברים זה שליחות.
יבגני סובה:
אדוני, יש ב-11 מליאה ויש עוד סעיף בסדר היום.
אבי מעוז:
אלכס, אני לא הפרעתי לך, לא נכנסתי לדבריך, שמעתי אותך בקשב רב ואתה יודע שאני מכבד אותך ואני מכבד את דרך הניהול שאתה מנהל את הוועדה.
אבי מעוז:
לא הפרעתי לך, אתה הזכרת אותי שלא הייתי אף פעם בוועדה ואני רוצה להסביר למה.
אלכס קושניר:
אני מבין למה.
אבי מעוז:
אתה מבין?
אבי מעוז:
בסדר גמור.
אבי מעוז:
זו זכותי המלאה כחבר כנסת להחליט לאיזו ועדה אני נכנס ולאיזו אני לא נכנס ובאיזו ועדה אני לא אשתתף בדיונים.
אלכס קושניר:
לתת ציונים לוועדה שלא היית בה אף פעם - -
ניר אורבך:
לא, אני לא נתתי ציון.
ניר אורבך:
אני לא נתתי ציון לוועדה, להיפך.
משה אבוטבול:
חבר הכנסת קושניר, אני חייב להגיב: חבר הכנסת אבי מעוז לא נתן ציונים לוועדה, חבר הכנסת אבוטבול נתן ציונים.
משה אבוטבול:
זה ציונים על בסיס של הערכת הציבור מתוך אותם קטעי עיתונות שיוצאים מהוועדה שם.
ניר אורבך:
- - - רק עשיתי סדר.
משה אבוטבול:
לא, זה לא ציונים באופן אישי, ברור.
משה אבוטבול:
כשנגיע לשם הוא יקבל ציון...
אבי מעוז:
מכיוון שאני לא נתתי ציון לוועדה שלך, ואתה יודע את זה והזכרת את שמי, לכן נאלצתי להגיב.
אבי מעוז:
גם בהצעת הפשרה שלי, שאמרתי שאני מוכן שתהיה ועדה משותפת של ועדת הכספים – יש בזה הבעה.
אבי מעוז:
אני אומר עוד פעם: אני מעריך איך שאתה מנהל את הוועדה שלך אבל אני אומר שהחלטות שאני קיבלתי שלא להיכנס לוועדת הכספים אף פעם – זו החלטה שנובעת מדברים אחרים לגמרי - -
יבגני סובה:
אבי, קיבלת עכשיו זימון מיושב-ראש הוועדה – תבוא.
יבגני סובה:
תבוא לדיוני הוועדה, הוא הזמין אותך עכשיו, גם אותך.
ניר אורבך:
אתה רוצה להגיד עוד משהו?
משה אבוטבול:
אני באותו סטטוס שלו, שאנחנו לא בוועדות אבל יש ועדות שנגיע אליהן על-פי הזמנה של הציבור כמו בוועדת העבודה והרווחה, שאני מגיע לשם קבוע.
ניר אורבך:
תראו, אני לא בעל מקצוע ולכן קשה לי מקצועית להביע עמדה האם זה נכון לוועדת הכלכלה או לוועדת הכספים.
ניר אורבך:
חבר הכנסת אבי מעוז, אני רוצה להגיד לך רק שבדרך כלל, כשיש ויכוח כזה, אני נוטה לשאול את יושבי-ראש הוועדות הרלוונטיות, ופה חבר הכנסת מיכאל ביטון, שהוא מוועדת הכלכלה, אמר שזה יישאר בוועדת הכספים מבחינתו.
משה אבוטבול:
ככה הוא אמר?
משה אבוטבול:
אז אני לא יכול להכריח בן אדם.
משה אבוטבול:
.. אולי תציע לו את הישיבה המשותפת?
משה אבוטבול:
אולי תהיה נחמד ותמשיך לבדוק את זה?
ניר אורבך:
הפעם את הנחמדות שלי אני אשאיר לסעיף הבא.
ניר אורבך:
אנחנו נעבור כעת להצבעה – מי בעד להעביר לוועדת הכלכלה, ירים את ידו?
ניר אורבך:
מי בעד, מי נגד?
משה אבוטבול:
צפון קוריאה.
ניר אורבך:
הדיון נשאר בוועדת הכספים.
משה אבוטבול:
תראו אותנו שם, בעזרת השם נבוא לשם, נבוא לשמח אתכם שם.
אלכס קושניר:
בעזרת השם.
ניר אורבך:
חבר הכנסת משה אבוטבול, תודה רבה.
משה אבוטבול:
רק להודיע לי על...
ניר אורבך:
בוודאי, אנחנו גם מחויבים לא רק בגלל שאנחנו נחמדים אלא גם על-פי התקנון.
ניר אורבך:
אנחנו עוברים כעת לסעיף השלישי בסדר היום – קביעת ועדה לדיון בהצעת חוק קידום התחרות בענף המזון (תיקון – הפיכת הוראת שעה להוראה קבועה), התשפ"ב-2022, פ/3323/24, של חבר הכנסת אלכס קושניר וקבוצת חברי הכנסת.
ניר אורבך:
אנחנו הצענו להקים ועדה משותפת לדיון בהצעת חוק קידום התחרות בענף המזון.
ניר אורבך:
אני אקריא כעת את טיוטת ההחלטה, ובהחלט הטיוטה הזאת על דעת שני ראשי הוועדות, גם חבר הכנסת מיכאל ביטון, יו"ר ועדת הכלכלה וגם חבר הכנסת אלכס קושניר, יו"ר ועדת הכספים: מוצע לקבוע הרכב של ועדה משותפת לוועדת הכלכלה ולוועדת הכספים בהצעת חוק קידום התחרות בענף המזון (תיקון – הפיכת הוראת שעה להוראה קבועה), התשפ"ב-2022, פ/3323/24 של חברי הכנסת אלכס קושניר וקבוצת חברי הכנסת.
ניר אורבך:
הוועדה המשותפת תהיה בת שמונה חברים, ארבעה מכול ועדה לפי ההרכב הבא: מטעם ועדת הכלכלה – חבר הכנסת מיכאל ביטון – יו"ר, רון כץ, לימור מגן תלם ואורי מקלב.
ניר אורבך:
מטעם ועדת הכספים – חבר הכנסת אלכס קושניר, ולדימיר בליאק, ינון אזולאי ועופר כסיף.
ניר אורבך:
הוקמה הוועדה.
אלכס קושניר:
אני רק רוצה לומר תודה למיכאל על ההיענות ועל שיתוף הפעולה גם בחוק הזה וגם בחוקים הנוספים.
אלכס קושניר:
זה לא מובן מאליו ואני מעריך את זה מאוד.
ניר אורבך:
ותודה לכם שהגעתם להסכמות וחסכתם לנו הרבה כאב ראש.
אלכס קושניר:
בשביל זה אנחנו פה.
ניר אורבך:
הדיון ננעל.
ניר אורבך:
המשך יום נעים.
ניר אורבך:
היום יום שני, ז' בסיון, אסרו חג שבועות, תשפ"ב, 6 ביוני 2022.
ניר אורבך:
על סדר-היום: המלצות הוועדה הציבורית לקביעת שכר ותשלומים אחרים לחברי הכנסת בנושאים הבאים: 1.
ניר אורבך:
הגדלת התקציב השנתי לחברים בוועדה לבחירות שופטים; 2.
ניר אורבך:
חבר כנסת מוגבל בניידות שאינו זכאי לגמלת ניידות.
ניר אורבך:
יש לנו פה את נוסח ההמלצות.
ניר אורבך:
ארבל, תציגי בבקשה את ההחלטה, תודה רבה.
ארבל אסטרחן:
מונחות בפניכם שתי המלצות של הוועדה הציבורית לקביעת שכר ותשלומים לחברי הכנסת.
ארבל אסטרחן:
הראשונה עוסקת בתקציב השנתי, מה שנקרא תקציב הקשר עם הציבור לחברי כנסת שהם חברים בוועדה לבחירת שופטים.
ארבל אסטרחן:
כידוע, הכנסת בוחרת נציגים בוועדות שונות לבחירה ומינוי של נושאי משרה שיפוטית.
ארבל אסטרחן:
הוועדה לבחירת שופטים היא הוועדה האינטנסיבית ביותר מבין אותן ועדות, והוועדה הציבורית קיבלה פנייה כפי שהיא מציינת בהחלטה שלה שמונחת בפניכם, לאשר מימון של יועץ פרלמנטרי נוסף לחברי הוועדה, שני חברי הכנסת שחברים בוועדה, בוועדה לבחירת שופטים.
ארבל אסטרחן:
הוועדה הציבורית סברה שאין מקום לאשר יועץ פרלמנטרי נוסף.
ארבל אסטרחן:
עם זאת, אחרי שהיא ביררה ולמדה את עומס העבודה שמוטל על החברים בוועדה הזאת וגם בוועדות האחרות, היא החליטה להגיש המלצה, תיכף נקרא את הנוסח המלא שלה, אני רק אגיד בקצרה שלפיה לשני חברי הכנסת שחברים בוועדה לבחירת שופטים יתווסף סכום שנתי של 30,000 שקלים לתקציב השנתי שלהם, לקשר עם הציבור מה שנקרא.
ארבל אסטרחן:
התקציב הזה יהיה צבוע, ייעודי אך ורק לצורך העסקת משפטן שיסייע להם בקשר לחברות שלהם בוועדה.
ארבל אסטרחן:
מובהר כאן בהחלטה שעבור חלק משנה ישולם סכום חלקי, כפי שנעשה לכל חבר כנסת שמכהן חלק משנה, אי אפשר יהיה להעביר את הסכומים האלה משנה לשנה, וכל הוצאה, כמו כל הוצאה מהתקציב הזה, תחייב אישור מראש של חשב הכנסת והיא תשולם כנגד חשבונית.
ארבל אסטרחן:
אם אין הערות, כדאי שנקרא את הנוסח או שנקרא ואחר כך יהיו הערות.
ניר אורבך:
תקראי ואחר כך מי שירצה להתייחס.
ארבל אסטרחן:
הנוסח מונח בפניכם, אבל נקרא אותו גם לצורך הפרוטוקול.
ארבל אסטרחן:
יש פה תיקון של סעיף 27 להחלטת שכר חברי הכנסת (הענקות ותשלומים), שזה הסעיף שעוסק בתקציב השנתי לפעילות פרלמנטרית.
ארבל אסטרחן:
מוצע להוסיף כאן סעיף קטן חדש, סעיף קטן (ה), שיאמר: כלומר, אפשר להעביר לאותו משפטן כסף נוסף מהתקציב הרגיל.
ארבל אסטרחן:
תיקון סעיף 28, זה הסעיף שעוסק בח"כ שמכהן חלק מתקופה במהלך השנה.
ארבל אסטרחן:
סעיף 38, זה הסעיף שמאפשר העברה משנה לשנה.
ארבל אסטרחן:
לבסוף, סעיף 4 קובע הוראת מעבר לשנה הזו.
ארבל אסטרחן:
כלומר, זה יהיה בתוקף מהיום, והתקציב יחושב מהיום באופן יחסי לשנת 2022.
ניר אורבך:
מישהו רוצה להתייחס?
דוד ביטן:
שאלה של חבר הכנסת אוסאמה: למה קאדים לא מקבלים?
ארבל אסטרחן:
אני יכולה להתייחס לנתונים שהיו בפני הוועדה הציבורית.
ארבל אסטרחן:
הוועדה בדקה את כל ארבע הוועדות.
אוסאמה סעדי:
אנחנו לא מבקשים.
ארבל אסטרחן:
אני רק אגיד במשפט, שזה יהיה בפני הוועדה.
ארבל אסטרחן:
הוועדה בדקה את העומסים.
דוד ביטן:
זה לא עניין אישי.
ארבל אסטרחן:
לכן אני רוצה להתייחס.
ארבל אסטרחן:
הוועדה הציבורית בדקה את העניין כי היא הכירה בכך שיש בעצם ארבע ועדות לבחירת נושאי משרה שיפוטית: שופטים, דיינים, קאדים וקאדים מדהב.
ארבל אסטרחן:
היא עשתה בדיקה מול הנהלת בתי המשפט, הייעוץ המשפטי של בתי הדין הרבניים וכו'.
ארבל אסטרחן:
למשל, לגבי הוועדה לבחירת שופטים היא קיבלה נתונים שלפיהם בשגרה, ועדות המשנה מתכנסות פעמיים בחודש והוועדה לבחירת שופטים מתכנסת ארבע פעמים בשנה.
ארבל אסטרחן:
עוד נאמר שלמשל בשנה האחרונה, שהייתה מאוד עמוסה כי היה פקק בגלל הבחירות החוזרות ונשנות, מאוגוסט 21' עד תחילת מרס נערכו 26 ישיבות של ועדות המשנה וניתנו 456 החלטות, זאת אומרת הרבה מאוד החלטות, ראיונות, פגישות וכו'.
ארבל אסטרחן:
הוועדה השתכנעה שפה באמת מדובר בעומס משמעותי שמוטל על כתפי שני חברי הכנסת שחברים בוועדה הזאת.
ארבל אסטרחן:
לעומת זאת, למשל לגבי קאדים - -
דוד ביטן:
אין להם עומס, את אומרת?
ארבל אסטרחן:
- - נמסר שמכינון הממשלה ביוני 21' עד פברואר פורסם על צורך בארבעה קאדים.
ארבל אסטרחן:
קאדים מדהב, פורסם שהם לא התכנסו ואין צורך בכלל.
ארבל אסטרחן:
על דיינים נאמר שאין שגרת ישיבות, בחירת דיינים נעשית בשוטף אחת לארבע, חמש שנים, פעם אחרונה בחרו לפני שנה.
דוד ביטן:
טוב.
דוד ביטן:
הבנתי.
ארבל אסטרחן:
זה בכלל לא באותו סדר גודל.
דוד ביטן:
קיבלתי.
ניר אורבך:
חבר הכנסת רוטמן.
שמחה רוטמן:
דבר ראשון, באמת רציתי להגיד תודה רבה גם על החשיבה מחוץ לקופסה.
שמחה רוטמן:
אומנם ביקשתי עוזר נוסף אבל באמת המאמץ שהשקיעה הוועדה הציבורית וכל הצוות לנסות לראות מה כן אפשר לתת, גם אם הם לא נותנים עוזר נוסף, אני חייב לומר שכשאני קיבלתי את הנתונים גם אני הופתעתי כמה העומס.
שמחה רוטמן:
יש לי רק הערה לשיקול דעת הוועדה, אבל הנושא גם צופה פני עתיד וגם לגבי הוראת המעבר.
שמחה רוטמן:
צריך לקחת בחשבון, בהתאם גם לנתונים שאמרה היועצת המשפטית של הוועדה וגם בקשר לנתונים, שהרבה מאוד פעמים הוועדה, מעבר לעבודה השוטפת שלה, גם עובדת בפיקים.
שמחה רוטמן:
ואז נוצר מצב, ניקח למשל את הדוגמה של החלק היחסי, תיקון סעיף 28, שחדל לכהן בוועדה במהלכה או החל במהלכה, אז אני אומר, בדיוק להיפך.
שמחה רוטמן:
למשל אנחנו התחלנו לכהן באוגוסט 21', נבחרנו לכהן באוגוסט 21'.
שמחה רוטמן:
אני חושב שהחודשים הכי עמוסים והכי אינטנסיביים שלנו היו מאוגוסט 21', בפער, עד סוף השנה.
שמחה רוטמן:
אז אני אומר, דווקא כאשר אנחנו עושים ככה, בייחוד שחבר מתמנה בדרך כלל אחרי תקופה מסוימת שבה הוועדה לא תפקדה ונוצר חסר, אז דווקא ההוראה הזאת של אמצע שנה, ודווקא אז באופן אבסורדי אתה צריך יותר את האקסטרה עזרה ואת האקסטרה סיוע בעומס העבודה ולא בשוטף עוד יותר.
שמחה רוטמן:
ולכן, ההוראה הזאת של חלקי שנה, אני חושב שהיא פחות מתאימה לאופי העבודה של הוועדה לבחירת שופטים וכנ"ל לגבי הפסקה.
שמחה רוטמן:
אם מזהים שאו-טו-טו הולכים לבחירות או משהו אחר, אז להיפך, מקדימים ומאיצים ואומרים, עכשיו נמנה יותר כי אנחנו הולכים לזה, בואו נתכונן, בואו נאייש, ואז אתה אומר: אוקיי, אז אני אצטרך את העזרה של המשפטן שמסייע לי, אני אגמור את התקציב ואז יגידו לי, כיהנת רק חלק מהשנה, נשלול לך את החלק היחסי, וזה מעורר בעיה.
שמחה רוטמן:
אני חושב שההסדר עצמו – לגבי הסכום דיברנו והתוספות – אבל אני אומר, ההסדר עצמו של החלקיות, אני חושב שהוא פחות מתאים לאופי העבודה של הוועדה לבחירת שופטים.
שמחה רוטמן:
אני הייתי אומר – שוב, מאחר ומדובר גם באופציה להוציא, זה לא סכום שיצא בפועל, זה אופציה להוציא ואתה לא רוצה לייצר אפקט מצנן על חברי הוועדה כשהם מוציאים את הכסף, שוב, באישור חשב ומול חשבוניות, אני הייתי מוותר על ההוראות האלו החלקיות, מהסיבה הזאת.
שמחה רוטמן:
בדרך כלל, דווקא בשנת המינוי ולקראת סיום, דווקא אז יהיה עומס עבודה יותר גדול ולכן החלוקה הזאת לפי שנה היא פחות מתאימה, אבל שוב כאמור, אני מאוד מאוד מקווה שזה יהיה הלכתא דמשיחא, ובטח לא בשנה שנתיים הקרובות כי בכנסת הזאת תוקם ממשלה אחרת וחברי הוועדה ימשיכו לכהן.
דוד ביטן:
כשיש בחירות מעכבים את כל התקציב, זה לא משנה.
שמחה רוטמן:
לא, אבל זה בדיוק העניין.
ארבל אסטרחן:
הפעם באמת היה משהו חריג, גם לפי הנתונים שקיבלנו.
שמחה רוטמן:
אני אומר שזה תמיד ככה.
שמחה רוטמן:
זה מה שאני אומר, שזה לא משהו חריג.
ארבל אסטרחן:
לא, אבל כשיש מערכת בחירות אחת.
דוד ביטן:
לא, כי בבחירות יעצרו גם את זה.
שמחה רוטמן:
אבל עבודת ועדת משנה לא מפסיקה בתקופת בחירות בהכרח.
שמחה רוטמן:
זה עניין נקודתי.
ארבל אסטרחן:
- - - הכנסת ממשיך והתקציב שלו ממשיך.
שמחה רוטמן:
לא, הוא אומר שיש הקפאה על הקשר עם הבוחר.
דוד ביטן:
מפחיתים לנו גם.
טובי חכימיאן:
יש סייגים על ההוצאות.
ארבל אסטרחן:
לא מאפשרים להוציא ענייני פריימריז.
דוד ביטן:
נותנים לנו את החלק היחסי.
דוד ביטן:
לא קשור לפריימריז.
ארבל אסטרחן:
אם יוצאים לתקופת בחירות.
דוד ביטן:
אז מקפיאים ואחר כך מורידים לנו חלק.
טובי חכימיאן:
לא מקפיאים.
טובי חכימיאן:
יש סייגים להוצאות מסוימות.
ארבל אסטרחן:
את זה חבר הכנסת יוכל להמשיך לנצל.
דוד ביטן:
אני חושב ככה.
דוד ביטן:
אם אנשים נבחרים במהלך שנה אז ברור שיש להם יותר עבודה כי בדרך כלל זה אחרי בחירות, ובבחירות הכול מוקפא.
דוד ביטן:
פתאום יש להם בום אחד גדול, אז הוא צודק.
דוד ביטן:
לגבי מהלך של בחירות, ויש הקפאה בין כה וכה, לא מבין מה זה משנה.
ארבל אסטרחן:
בואו נגיד שאם הוועדה כן ממשיכה – זה נכון שיש הקפאה – אם היא ממשיכה וחבר הכנסת ממשיך לכהן בוועדה, הוא ימשיך להיות זכאי.
שמחה רוטמן:
זה בסדר.
שמחה רוטמן:
הנושא של הבחירות אני לא מעלה.
שמחה רוטמן:
הפיק הוא דווקא אחרי תקופת בחירות, ובדרך כלל במינוי, בדרך כלל כשבן אדם ממונה זה אחרי תקופה שהוועדה לא פעלה.
שמחה רוטמן:
ההוראה הזאת היא פחות רלוונטית לאופי העבודה של הוועדה ואני הייתי ממליץ להוריד אותה, אבל לשיקולכם.
ארבל אסטרחן:
צריך לזכור שאין סמכות לוועדת הכנסת בשלב הזה לשנות את ההחלטה.
ניר אורבך:
זה יצטרך לחזור חזרה לוועדה.
שמחה רוטמן:
נאשר כמו שזה.
ניר אורבך:
אני מציע, בואו נאשר את זה.
ניר אורבך:
ברור פה שזה איזשהו - - -
שמחה רוטמן:
זה צעד לטובה.
שמחה רוטמן:
בזה התחלתי.
ניר אורבך:
אפשר היה גם אולי לתת יותר, בסוף אני חושב שזה הגון.
ניר אורבך:
אני מציע, כדי לא לעכב את זה, לאשר את זה עכשיו.
ניר אורבך:
נבחן את זה בהתאם לצרכים ולעבודה, ואם נצטרך נחזור לוועדה עם הדברים.
שמחה רוטמן:
יישר כוח.
ניר אורבך:
מי בעד ההצעה, ירים את ידו.
- דדון:
רק אתה יכול להצביע.
- דדון:
בעד – 1
ניר אורבך:
פה אחד, קיבלנו את המלצת הוועדה הציבורית.
ניר אורבך:
יישר כוח, חבר הכנסת רוטמן, על העבודה, גם בוועדה.
שמחה רוטמן:
אני באמת רוצה להודות לכל מי שעשה במלאכה, גם לך כמובן, אדוני היושב-ראש, לחברי הוועדה הציבורית ולכל הצוות.
שמחה רוטמן:
זה באמת לדעתי ישמש היטב את העבודה האינטנסיבית של חברי הוועדה לבחירת שופטים, היום ובעתיד, בעזרת השם.
ניר אורבך:
אנחנו נעבור כעת להמלצה הבאה.
ארבל אסטרחן:
הנושא הבא הוא חבר כנסת מוגבל בניידות שאינו זכאי לגמלת ניידות.
ארבל אסטרחן:
החלטת שכר חברי הכנסת (הענקות ותשלומים) תוקנה לפני כמה שנים והתווסף לה סעיף שמאפשר לכנסת לממן התאמות ושירותים, כשבסופו של דבר זה בדרך כלל מתבטא בנהג, לחבר כנסת שהוא מוגבל בניידות בשל לקות פיזית.
ארבל אסטרחן:
לפי ההסדר שקיים היום, חבר כנסת שיש לו הגבלה בניידות כזאת, נדרש להביא מסמכים רפואיים למנכ"ל הכנסת, והמנכ"ל רשאי לאשר התאמות ובכלל זה גם נהג, לפי תנאי עבודה שקבועים בהחלטה.
ארבל אסטרחן:
תנאי ההעסקה של אותו נהג למשל דומים למה שקיים לגבי יועצים פרלמנטריים, בשינויים מסוימים שנגזרים מכך שמדובר בנהג.
ארבל אסטרחן:
למשל, השכר שלו אחר, כללי הלינה שלו קצת אחרים, וכו'.
ארבל אסטרחן:
לפני כמה שנים תוקן הסעיף הזה ונקבע בו שהזכאות היא רק למי שזכאי לגמלת ניידות מהביטוח הלאומי או גמלה דומה בשל היותו נכה צה"ל או נפגע פעולות איבה, וזה נהיה תנאי לזכאות.
ארבל אסטרחן:
לצד זה, התאפשרה זכאות מוגבלת לתקופה של חודשיים ועוד חודש למי שמוגבל באופן זמני, נניח מישהו שבר את הרגל, אז ניתנה אפשרות למנכ"ל לאפשר סיוע כזה גם לתקופה מוגבלת.
ארבל אסטרחן:
כעת הוועדה הציבורית קיבלה פנייה שלפיה יש מקום לבטל את ההגבלה הזאת שנעשתה לפני כמה שנים והוסיפה את התנאי של הזכאות לקצבת ניידות, לחזור בעצם למצב שהיה קודם לפיו כל חבר כנסת שהוא מוגבל בניידות בשל לקות פיזית יוכל להיות זכאי להתאמות, שזה בגדול נהג, בהתאם לאישורים רפואיים שיציג.
ארבל אסטרחן:
הוועדה התלבטה בעניין הזה, בסופו של דבר החליטה שאכן יש מקום לבטל את הדרישה הזאת והיא החליטה שבמקרים מסוימים יתאפשר אכן לתת נהג גם למי שמוגבל בניידות ולא מקבל קצבה, ובלבד שיש לו אחוזי נכות.
ארבל אסטרחן:
האישור במקרה הזה לא יינתן על ידי מנכ"ל הכנסת אלא על ידי הוועדה הציבורית, שגם היא, תהיה לה סמכות לבקש אישורים רפואיים ואותה הוראת סודיות שחלה על המנכ"ל תחול גם עליה, ויחולו אותם תנאים של העסקה של הנהג.
ארבל אסטרחן:
זאת בעצם ההמלצה.
ארבל אסטרחן:
אני אקרא ואז ככל שיהיו הערות.
ארבל אסטרחן:
סעיף 50 הוא הסעיף שהיום עוסק בהתאמות בשל מוגבלות בניידות.
ארבל אסטרחן:
מוצע להוסיף בו פסקה חדשה, פסקה (5).
ארבל אסטרחן:
כלומר, אלה התנאים, זו מגבלה משמעותית, לא משהו קל ערך.
ארבל אסטרחן:
לקות פיזית ואחוזי נכות.
ארבל אסטרחן:
כלומר, בגדול, כל מה שהוא אצל המנכ"ל, במקרים האלה יהיה אצל הוועדה, בשינויים המחויבים.
ארבל אסטרחן:
הסיבה להדגשה הזו זה שהמנכ"ל במקרים חריגים יכול לאשר גם העסקה של שני עובדים.
ארבל אסטרחן:
אני אחזור שוב על התנאים של ההעסקה כי זה משהו שהוא חשוב לעניין הזה.
ארבל אסטרחן:
מה שקיים היום, שאפשר לאשר העסקה בחלקיות משרה, כמו שמצוין כאן בגלל שלגבי יועצים פרלמנטריים כידוע אין חלקיות משרה; יש הוראות מיוחדות לגבי השכר, ההעסקה היא בדרגה 500, 502 או 506 לפי הוותק בדירוג נהגים בשירות המדינה, והשכר מתעדכן בהתאם להנחיות נציבות שירות המדינה, כלומר זה לא שכר רגיל של יועצים פרלמנטריים.
ארבל אסטרחן:
שאר תנאי העסקתו יהיו לפי המקובל בשירות המדינה לאותה דרגה, למעט תוספות שכר שעניינן אבטחה, ואולם, אם נקבעו לאותו עניין תנאי העסקה החלים עליו לפי החלטה זו יגברו התנאים שלפי החלטה זו.
ארבל אסטרחן:
יש הוראות מסוימות שלא חלות.
ארבל אסטרחן:
למשל, תשלומי אש"ל, שכר ואש"ל לא יחולו כי כאמור הוא מקבל שכר שמוקבל לנהגים בשירות המדינה.
ארבל אסטרחן:
הוא לא זכאי להשתתף בקורס יועצים פרלמנטריים.
ארבל אסטרחן:
לגבי הלינה, יש זכאות כמו ליועצים – כזכור, עם כל התיקונים שהוועדה הזאת אישרה לאחרונה, אבל יש גם זכאות.
ארבל אסטרחן:
כתוב שנוסף על זכאותו הרגילה כמו יועץ, הוא זכאי להשתתפות בהוצאות לינה באישור חשב הכנסת אם הוא נדרש ללון במרחק ממקום מגוריו בשל העובדה שחבר כנסת אינו לן בביתו, וגם פה מס הכנסה מגולם.
ארבל אסטרחן:
גם יש הוראה שמגבילה עיסוק נוסף.
ארבל אסטרחן:
בימים שבהם הוא עובד אצל חבר הכנסת הוא לא יעסוק בעיסוק נוסף שעיקרו נהיגה או לימוד נהיגה, וחלים הכללים הרגילים שחבר הכנסת צריך לפנות לוועדה הציבורית, לציין מה הוא נדרש, מה המגבלות, לאיזו תקופה הדברים נחוצים.
ארבל אסטרחן:
צריך לציין שבמימון על ידי הכנסת לא יהיה תשלום כפל מאוצר המדינה.
ארבל אסטרחן:
הוועדה הציבורית רשאית לבקש מסמכים נוספים, תשמור על סודיות כמו שאמרתי.
ארבל אסטרחן:
אלה עיקרי הדברים, ומוצע כאן סעיף תחילה: כלומר, ב-1 ביולי.
ניר אורבך:
חבר הכנסת ביטן, אתה רוצה להתייחס?
דוד ביטן:
אין לי מה להוסיף.
ארבל אסטרחן:
זאת החלטה כללית כמובן, ובעקבות ההחלטה הזו אפשר יהיה לפנות לוועדה הציבורית ולבקש.
ניר אורבך:
אתם רוצים להוסיף משהו?
ניר אורבך:
טובי, נדב.
ניר אורבך:
פה אחד, התקבלה ההחלטה.
ניר אורבך:
אני נועל כעת את הדיון.
ניר אורבך:
לילה טוב.
ניר אורבך:
היום יום רביעי, ב' בסיוון התשפ"ב, ה-1 ביוני 2022.
ניר אורבך:
על סדר-היום: בחירת ממלא מקום ליושב-ראש הראש הכנסת בעת היעדרו מהארץ.
ניר אורבך:
אקרא את מכתבו של מזכיר הכנסת דן מרזוק, ונעבור להצבעה: "אבקש להודיע כי יושב-ראש הכנסת, חבר הכנסת מיקי לוי, עתיד לצאת את גבולות המדינה בימים הקרובים בשל נסיבות אישיות, ולשהות שם במשך ימים ספורים.
ניר אורבך:
סעיף 20א(א) לחוק-יסוד: הכנסת קובע כך: 'יצא יושב-ראש הכנסת את גבולות המדינה – ימלא סגן ליושב-ראש את מקומו עד שישוב היושב-ראש'.
ניר אורבך:
סעיף 20א(ד) לחוק-היסוד האמור מוסיף וקובע כי 'סגן היושב-ראש שיכהן כממלא מקום של יושב-ראש הכנסת.
ניר אורבך:
הוא הסגן שנבחר לכך על-ידי ועדת הכנסת'.
ניר אורבך:
אודה לך על כינוס ועדת הכנסת לבחירת יושב-ראש הכנסת.
ניר אורבך:
כממלא מקום יושב-הראש בתקופה האמורה, יושב-ראש הכנסת ממליץ בפני ועדת הכנסת כי את מקומו ימלא סגן יושב-ראש הכנסת, חבר הכנסת איתן גינזבורג".
ניר אורבך:
מי בעד – ירים את ידו?
ניר אורבך:
בעד הבקשה – 1
ניר אורבך:
קיבלנו את בקשת מזכיר הכנסת, וחבר הכנסת איתן גינזבורג ימלא את מקומו של יושב-ראש הכנסת בעת היעדרו מהארץ.
ניר אורבך:
אני נועל את ישיבת ועדת הכנסת.
ניר אורבך:
היום יום שלישי, ח' בסיוון התשפ"ב, 7 ביוני 2022.
ניר אורבך:
הנושא שעל סדר היום הוא דיון בנושא חיזוק מעמדה של הכנסת ויכולת הפיקוח שלה.
ניר אורבך:
הנושא המשמעותי הוא מסירת מידע למ.מ.מ, מרכז המחקר והמידע של הכנסת.
ניר אורבך:
בשנת 2000 הוקם בכנסת מרכז המחקר והמידע ביוזמתו של יושב-ראש הכנסת דאז אברהם בורג.
ניר אורבך:
המרכז נועד לספק לכנסת שירותי מחקר ומידע לצורך מילוי תפקידה בכל התחומים: חקיקה, פיקוח על עבודת הממשלה וקיום דיונים בנושאים שעל סדר היום.
ניר אורבך:
הדבר חשוב במיוחד לאור הפערים העצומים בין המידע שעומד לרשות השרים ומשרדי הממשלה לעומת המידע העומד לרשות חברי הכנסת.
ניר אורבך:
ואכן, במהלך השנים גדל המ.מ.מ והתפתח, והפך למקור מידע מרכזי עבור חברי הכנסת.
ניר אורבך:
חוקרי המ.מ.מ מלווים את ועדות הכנסת ומסייעים באופן שוטף לחברי הכנסת, ומסמכי המ.מ.מ מתפרסמים באתר הכנסת ונחשבים מקור מידע אמין ורציני.
ניר אורבך:
ואני חושב שפה זה המקום להודות לכל העובדים המסורים של המרכז.
ניר אורבך:
בשנת 2008 התווסף לחוק הכנסת פרק יא' שנועד לחזק את הכנסת בכך שעיגן בחוק את סמכויות המ.מ.מ לקבלת מידע ממגוון רחב של גופים ציבוריים, וזאת, כפי שאומר החוק – בלא דיחוי.
ניר אורבך:
החוק אף קובע סייגים למסירת המידע, כגון מידע שמסירתו עלולה לסכן את ביטחון המדינה או יחסי החוץ שלה, מידע שהכנתו מצריכה הקצאת משאבים בלתי סבירה, מידע בדבר התייעצויות פנימיות, ועוד.
ניר אורבך:
כאשר היועצת המשפטית לכנסת, עו"ד שגית אפיק הביאה לידיעתי כי לצד העבודה המשותפת והטובה עם רבים ממשרדי הממשלה והגופים הציבוריים המ.מ.מ נתקל גם במקרים של חוסר שיתוף פעולה, החלטתי לכנס דיון בוועדת הכנסת על מנת להושיב את הגורמים הרלוונטיים סביב שולחן אחד, ולנסות לפתור את הבעיות שהתעוררו, ובמקביל – לנסות למנוע את הישנותן בעתיד.
ניר אורבך:
בחומר שהנחנו לפניכם מונחות גם כמה דוגמאות למקרים כאלה ואני מניח שנשמע על כך בהמשך הדיון.
ניר אורבך:
אני מבקש להבהיר כי בראייתי, אי שיתוף פעולה ואי מסירת מידע למ.מ.מ יש בהם פגיעה בעבודת הכנסת ובחברי הכנסת.
ניר אורבך:
זה לא דבר שנוכל להתעלם ממנו ולכן מתקיים הדיון.
ניר אורבך:
אני מדגיש: לא מדובר באינטרס של הקואליציה או של האופוזיציה, אלא של הכנסת כולה, ולפניכם גם מונח מכתבו של חבר הכנסת שלמה קרעי, שאף הוא ביקש קיום דיון בעניין.
ניר אורבך:
אני מודע גם לעבודה המסורה שנעשית במשרדי הממשלה ואני חושב שהסנכרון ושיתוף הפעולה חיוני לעבודה ההדדית.